ອິນເດຍ ເສັດສິ້ນ ການເລືອກຕັ້ງ ແຫ່ງຊາດ ຫລັງຈາກ ໃຊ້ເວລາປ່ອນບັດ ເດືອນ​ປາຍ​ (ວີດີໂອ) 
ປະຊາຊົນ​ທີ່​​ໄປ ລົງທະບຽນ​​ເລືອກ​ຕັ້ງ​ ຈຳນວນ​ຫຼາຍ​ກວ່າ 814 ລ້ານ​ຄົນ ​ໄດ້​ໄປ​ປ່ອນບັດ ​ເປັນ​ຂັ້ນໆ​ມາ ​ໄດ້​ດົນ​ກວ່າ ​ເດືອນ​ປາຍ​.
ອິນເດຍ ຊຶ່ງເປັນປະເທດປະຊາທິປະໄຕ ທີ່ໃຫຍ່ທີ່ສຸດຂອງ ໂລກ ກຳລັງຈະເສັດສິ້ນການເລືອກຕັ້ງແຫ່ງຊາດທີ່ໃຫຍ່ທີ່ ສຸດຂອງຕົນ ປະຊາຊົນທີ່ໄປລົງທະບຽນແລະມີສິດເລືອກຕັ້ງ ຈຳນວນຫຼາຍ ກວ່າ 814 ລ້ານຄົນ ໄດ້ໄປອອກສຽງເລືອກຕັ້ງເປັນຂັ້ນໆມາ ໄດ້ດົນກວ່າ ເດືອນປາຍແລ້ວ ວັນຈັນມື້ນີ້ ເປັນມື້ສຸດທ້າຍຂອງການເລືອກຕັ້ງ ໂດຍມີປະຊາ ຊົນພາກັນໄປປ່ອນບັດ ຢູ່ໃນລັດ Uttar Pradesh ທາງພາກ ເໜືອ ກັບສອງລັດໃນພາກຕາເວັນອອກ ຄື Bengal ຕາເວັນຕົກ ກັບ Bihar ໃນລັດ Bengal ຕາເວັນຕົກນັ້ນ ພັກຄອມມິວນິສໃນພາກພື້ນເວົ້າວ່າ ມີການຍິງປືນໃສ່ສະມາຊິກ ຂອງຕົນ ໃນການປະທະກັນກັບອີກພັກນຶ່ງ ຊຶ່ງເຮັດໃຫ້ມີຜູ້ໄດ້ຮັບບາດເຈັບ ຈຳນວນນຶ່ງ ຜົນຂອງການປ່ອນບັດ ໃນໜ່ວຍເລືອກຕັ້ງຈຳນວນເກືອບ 1 ລ້ານ ແຫ່ງຄາດວ່າ ຈະມີການເປີດເຜີຍໃຫ້ຊາບໃນວັນສຸກສັບປະດານີ້ ການ ເລືອກຕັ້ງຄັ້ງນີ້ ແມ່ນເພື່ອປ່ອນເອົາຜູ້ແທນເຂົ້ານັ່ງປະຈຳບ່ອນນັ່ງທັງໝົດ 543 ບ່ອນ ຢູ່ໃນສະພາຕໍ່າ ຂອງສະພາແຫ່ງຊາດ ພັກຝ່າຍຄ້ານ Bharatiya Janata ຫຼື BJP ຫວັງທີ່ຈະຂັບໄລ່ພັກ ຄອງແກຣສ ທີ່ພວກປົກຄອງປະເທດໃນປັດຈຸບັນ ໂດຍໃຫ້ຄຳໝັ້ນ ສັນຍາທີ່ຈະຟື້ນຟູເສດຖະກິດທີ່ກຳລັງເຕີບໂຕຊ້າໃນປັດຈຸບັນ ໃຫ້ແຂງແຮງຂຶ້ນ ສ່ວນພັກຄອງແກຣສນັ້ນກໍໄດ້ປະສົບກັບບັນຫາການສໍ້ລາດບັງຫລວງທີ່ນອງນັນ ໃນບັນດາ ເຈົ້າໜ້າທີ່ລະດັບສູງ ໃນໄລຍະການປົກຄອງປະເທດ ມາເປັນເວລາ 10ປີນັ້ນ